**Ministru kabineta noteikumu projekta**

**„Grozījumi Ministru kabineta 2009.gada 12.maija noteikumos Nr.422 „Noteikumi par kārtību, kādā norāda informāciju par sporta pasākuma līdzfinansēšanu no valsts budžeta, un minētās informācijas saturu””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „**Grozījumi Ministru kabineta 2009.gada 12.maija noteikumos Nr.422 „Noteikumi par kārtību, kādā norāda informāciju par sporta pasākuma līdzfinansēšanu no valsts budžeta, un minētās informācijas saturu ””**(turpmāk – MK noteikumu projekts) sagatavots saskaņā ar:   1. *Euro* ieviešanas kārtības likuma 30.panta pirmo daļu; 2. Grozījumiem likumā „Par Latvijas valsts ģerboni” (kas izdarīti ar [14.06.2012](http://likumi.lv/doc.php?id=249941). likumu, kas stājas spēkā ar 2012.gada 1.septembri[, Latvijas Vēstnesis](https://www.vestnesis.lv/?menu=doc&id=249941), 104 (4707), 04.07.2012.); 3. Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu; 4. Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu; 5. Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Saskaņā ar Ministru kabineta 2009.gada 12.maija noteikumu Nr.422 „Noteikumi par kārtību, kādā norāda informāciju par sporta pasākuma līdzfinansēšanu no valsts budžeta, un minētās informācijas saturu” 7.punktu, ja sporta pasākuma līdzfinansējums no valsts budžeta ir lielāks par 10000 latiem, līgumā par līdzfinansē­juma piešķiršanu līdzfinansējuma sniedzējs nosaka līdzfinansējuma saņēmējam logotipa lietošanas papildnosacījumus. Ievērojot to, ka ar 2014.gada 1.janvāri Latvijā plānots ieviest *euro*, nepieciešams izdarīt grozījumu minēto Ministru kabineta noteikumu 7.punktā, aizstājot naudas summu latos ar naudas summu *euro*.  Saskaņā ar Ministru kabineta 2009.gada 12.maija noteikumu Nr.422 „Noteikumi par kārtību, kādā norāda informāciju par sporta pasākuma līdzfinansēšanu no valsts budžeta, un minētās informācijas saturu” 5.punktu publicitātes un plašsaziņas līdzekļos logotipu lieto kopā ar līdzfinansējuma sniedzēja logotipu un izvieto pirmo no labās puses. 2012.gada 1.septembrī stājās spēkā Grozījumi likumā „Par Latvijas valsts ģerboni”, kas paredz (8.2 panta pirmā daļa), kas satur aizliegumu institūcijām vizuālajā identitātē un grafiskajā standartā lietot citu ģerboni, kas nav valsts ģerbonis, zīmi, emblēmu vai logo. Tādejādi valsts sporta logotipa lietošana kopā ar valsts iestādes kā līdzfinansējuma sniedzēja logotipu nav atļauta. Ievērojot minēto, attiecīgi nepieciešams precizēt Ministru kabineta noteikumu 5.punktu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Izstrādātā MK noteikumu projekta mērķis ir:   1. Pielāgot MK noteikumus *euro* ieviešanai, aizstājot tajā latus ar *euro*. Projekts nodrošina minētā mērķa sasniegšanu; 2. Saskaņot Ministru kabineta noteikumus ar likumu „Par Latvijas valsts ģerboni”.   MK noteikumu projekts paredz aizstāt MK noteikumos latus ar *euro* atbilstoši *Euro* ieviešanas kārtības likuma 32.panta otrās daļas 2.punktā paredzētajiem principiem.  MK noteikumu projekts nerada ietekmi uz valsts budžetu, jo MK noteikumos minētā naudas summa, kas paredz logotipa lietošanas papildnosacījumus atkarībā no sporta pasākuma līdzfinansējuma summas no valsts budžeta, nav cieši saistīta ar valsts vai pašvaldību budžetu, bet gan principu, kas paredz līdzfinansējuma sniedzējam tiesības noteikt logotipa lietošanas papildnosacījumus.  Noapaļošana MK noteikumu 7.punktā nosaka minimālo naudas summu, no kuras līdzfinansējuma sniedzējam paredzētas tiesības noteikt logotipa lietošanas papildnosacījumus. Proti, minētajā punktā minētā summa (10 000 latu) pārveidota pēc iespējas noapaļoti tā, lai saglabātu viegli uztveramu MK noteikumu izpratnē minēto sistēmu un atvieglotu tiesību piemērotāja darbu. Turklāt šāda veida apaļošana nerada ietekmi uz valsts budžetu, jo konkrētā summa nav pakalpojums, kas prasa finanšu līdzekļus, bet ir uzskatāma par robežšķirtni konkrētām darbībām. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Projektam jābūt pieņemtam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

19.09.2013. 10:36

609

I.Pauliņa

67047932, ilze.paulina@izm.gov.lv